Diari Oficial de la Generalitat Valenciana


Sumari del DOGV 2795, del 19-07-1996 (1996/838845)

RESOLUCIÓ de 13 de juny de 1996, del president de la Comissió Territorial d'Urbanisme d'Alacant, per la qual es fa públic l'acord de la Comissió Territorial, de 10 de maig de 1996, relativa a l'aprovació definitiva de la modificació puntual del Pla General d'Ordenació Urbana de Teulada.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2795

Data del DOGV
:   19-07-1996

Secció del DOGV
:   ALTRES DISPOSICIONS

Número del document
:   1996/838845


Data del document
:   13-06-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIó de 13 de juny de 1996, del president de la Comissió Territorial d'Urbanisme d'Alacant, per la qual es fa públic l'acord de la Comissió Territorial, de 10 de maig de 1996, relativa a l'aprovació definitiva de la modificació puntual del Pla General d'Ordenació Urbana de Teulada.   
La Comissió Territorial d'Urbanisme d'Alacant, en la sessió del dia 10 de maig de 1996, va adoptar l'acord següent:  
«Vist l'expedient de referència i partint dels següents  
Antecedents de fet  
Primer  
L'Ajuntament de Teulada, en la sessió plenària de 12 de març de 1996, va acordar-ne l'aprovació provisional, després d'haver complit els tràmits d'exposició pública per mitjà dels anuncis apareguts en el Diari Oficial de la Generalitat Valenciana, l'11 de gener de 1996, i en un dels diaris de més difusió provincial, el 5 de desembre de 1995. No s'hi va presentar cap al·legació en contra.  
Segon  
La documentació està integrada per una memòria informativa i justificativa, plànols d'informació i d'ordenació.  
Tercer  
Aquest expedient sorgeix per iniciativa de la societat Descanso Idea, SL, que pretén rehabilitar una antiga masia coneguda com Casas del MalagueÑo per a transformar-la en ús hoteler per mitjà de la declaració d'interés comunitari. La parcel·la la divideix el límit entre els termes municipals de Teulada i Benissa. A Benissa, el sòl està qualificat de sòl no urbanitzable comú, i a Teulada, a la qual donen 3.035 m2, està classificat com a sòl urbanitzable programat amb ús residencial de ciutat jardí.  
No s'afecten infrastructures ni sistemes generals.  
Hi ha dictamen de l'Ajuntament de Benissa, emés el 28 de setembre de 1995, en sentit favorable.  
Consideracions tecnico-jurídiques  
Primera  
La tramitació es considera correcta, d'acord amb el que estableixen els articles 38, 39, 55.1 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, atés l'abast de la modificació proposada.  
Segona  
La documentació es considera completa, de conformitat amb l'article 27.1, 28.2 i concordants de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i el 97 del Reglament de Planejament, en allò que és d'aplicació al contingut de la proposta.  
Tercera  
Les determinacions d'aquest expedient es consideren en línies generals correctes, per la qual cosa no hi ha entrebancs a l'aprovació definitiva des de les perspectives de les exigències de la política urbanística i territorial de la Generalitat, tal com recull l'article 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.  
Quarta  
La Comissió Territorial d'Urbanisme és l'òrgan competent per a l'adopció d'aquest acord, a l'empara del que estableixen els articles 39 i 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i els articles 9 i 10 del Reglament dels òrgans Urbanístics de la Generalitat Valenciana, aprovat pel Decret 77/1996, de 16 d'abril, del Consell de la Generalitat Valenciana.  
Vistos els preceptes legals esmentats, la Llei de Règim Jurídic de les Administracions Públiques i del Procediment Administratiu Comú i la resta de normativa aplicable, la Comissió Territorial d'Urbanisme, acorda:  
1. Aprovar definitivament la modificació puntual del Pla General d'Ordenació Urbana de Teulada.  
2. Publicar íntegrament aquest acord d'aprovació en el Diari Oficial de la Generalitat Valenciana perquè entre en vigor immediatament, d'acord amb el que disposen els apartats 4.b) i 2 de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, ja que el document no té normes urbanístiques.  
Amb aquesta publicació, no n'és necessària la notificació individualitzada.  
Contra aquest acord, que no exhaureix la via administrativa, es podrà interposar un recurs ordinari davant del conseller d'Obres Públiques, Urbanisme i Transports, en el termini d'un mes, segons estableixen els articles del 114 al 116 de la Llei de Règim Jurídic de les Administracions Públiques i del Procediment Administratiu Comú i el 14.2 del Reglament dels òrgans Urbanístics de la Generalitat Valenciana.»  
Alacant, 13 de juny de 1996.- El president de la Comissió Territorial d'Urbanisme: Fernando Modrego Caballero.